На основу члана 40. став 1. тачке 6. СтатутаОпштине Чајетина („Службени лист Општине Чајетина“, број 2/2019 ), и члана 13а. Одлуке о отуђењу и давању у закуп грађевинског земљишта („ Службени лист Општине Чајетина“, број 7/2010, 8/2012, 5/2014, 1/2017…2/2018 ), Скупштина општине Чајетина, са седници одржаној дана 16. децембра 2021. године, донела је

**ОДЛУКУ О ДОПУНИ ОДЛУКЕ О УРЕЂИВАЊУ ГРАЂЕВИНСКОГ ЗЕМЉИШТА СРЕДСТВИМА ИНВЕСТИТОРА ПРИВРЕДНОГ ДРУШТВА''СТАН ПРОЈЕКТ'' БЕОГРАД И ЈОВИЋ МИЛАНА ИЗ БЕОГРАДА**

**Члан 1.**

У одлуци о уређивању грађевинског земљишта број 02-114/2021-01 од 26. августа 2021. године поред извођење радова на изградњи локалног некатегорисаног пута Рудине-Алин Поток - Гостиље дужине Л=3.688,00м који ће се финансирати средствима Привредног друштва ''Стан пројект'' Београд и Јовић Милана из Београда , врши се допуна у члану 1. '' **тако што ће се извести радови на изградњи улице ''Дринске дивизије '' на Златибору Л= 450,00 м1 , б = 5,50 + 1,50 м1 и изградња улице ''Крфска '' на Златибору Л= 360,00 м1, б= 5,50 + 1,50 м1.''**

**Члан 2.**

На основу достављеног предмера и предрачуна грађевинских радова и извршене стручне контроле укупна вредност за изградњу улице '' Дринске дивизије'' је 13.096.375,00 динара , а укупна вредност за изградњу ''Крфске '' улице је 10.548.540,00 динара што укупно износи 23.644.915,00 динара без ПДВ-а.

**Члан 3.**

У осталом делу одлука стаје неизмењена.

**Члан 4.**

Ова одлука ступа на снагу даном доношења а биће објављена у ''Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број: 02-153/2021-01 од 16. децембра 2021. године**

**ПРЕДСЕДНИК**

**Скупштине општине,**

*Арсен Ђурић*